open-index/open-wikipedia-markdown huggingface dataset:
Pär Lagerkvist

**Pär Lagerkvist** (1891–1974) var en svensk forfatter, medlem av Svenska Akademin og vinner av nobelprisen i litteratur for 1951. Et tilbakevendende tema i forfatterskapet er menneskets relasjon til Gud. Dette kommer blant annet frem i de sene romanene *[[Dvergen]]*, *[[Barabbas (roman)|Barabbas]]* og *[[Sibyllan]]*.  

## Biografi
Pär Lagerkvist var sønn av stasjonsmester Anders Johan Lagerkvist og Johanna Blad. Han ble født i Växjö i Småland som den yngste av sju søsken i en dypt religiøs familie. 
Lagerkvist studerte ett år på universitetet i Uppsala. Deretter bodde han i korte perioder i Italia og Frankrike, før han returnerte til Sverige. 

Han har skildret barndomsmiljøet i romanen *Gäst hos verkligheten* (1925). 

## Forfatterskap
Diktsamlingen *[[Ångest]]* (1916) er omtalt som hans første betydelige verk; det handler om angsten for samtidens hendelser og omveltninger, med den kjente diktlinjen «*Ångest, ångest är min arvedel / min strupes sår, / mitt hjärtas skri i världen*.» Med *Bödeln* (1933) «steg han ned fra elfenbenstårnet» og tok et politisk standpunkt mot den begynnende politiske brutaliseringen i Europa.

Hans store gjennombrudd som forfatter kom med romanen *[[Dvergen]]* i 1944, hvor handlingen er lagt til renessansens Italia, og hvor hovedpersonen er vitne til Leonardo da Vincis arbeide med maleriet «Mona Lisa»; det er ikke vanskelig å se sammenlikningen mellom den tvers igjennom onde dvergen - bokens protagonist - og Adolf Hitler.

Romanen *[[Barabbas (roman)|Barabbas]]* er historien om Barabbas, som ble dømt til korsfestelse, men som ble sluppet fri i stedet for Jesus.  Her spør Lagerkvist: «Hvem var han? Og hva skjedde med ham?»

*Pär Lagerkvist-Samfundet* ble stiftet 8. oktober 1989 til minne om hans liv og forfatterskap. 
## Bibliografi

* *Människor* (1912) 
* *Ordkonst och bildkonst* (1913) 
* *Två sagor om livet* (1913) 
* *Motiv* (1914) 
* *Järn och människor* (1915) 
* *Ångest* (1916) 
* *Sista människan* (1917) 
* *Teater* (1918) 
* *Kaos* (1919)
* *Det eviga leendet* (1920) 
* *Den lyckliges väg* (1921) 
* *Den osynlige* (1923) 
* *Onda sagor* (1924) 
* *Gäst hos verkligheten* (1925) 
* *Hjärtats sånger* (1926) 
* *Det besegrade livet* (1927) 
* *Han som fick leva om sitt liv* (1928) 
* *Kämpande ande* (1930) 
* *Konungen* (1932) 
* *Vid lägereld* (1932) 
* *Bödeln* (1933) 
* *Den knutna näven* (1934) 
* *I den tiden* (1935) 
* *Människan utan själ* (1936) 
* *Genius* (1937) 
* *Seger i mörker* (1939) 
* *Den befriade människan* (1939) 
* *Sång och strid* (1940) 
* *Dvärgen* (1944) 
* *Låt människan leva* (1950) 
* *Barabbas* (1950)  
* *Aftonland* (1953) 
* *Sibyllan* (1956) 
* *Ahasverus död* (1960) 
* *Pilgrim på havet* (1962) 
* *Det heliga landet* (1964) 
* *Mariamne* (1967) 
* *En hjältes död* (novelle)

## Priser og utmerkelser

* Nobelprisen i litteratur 1951
* BMF-plaketten 1951
* Bellmanprisen 1945
* Æresdoktor ved Göteborgs universitet 1941
* Medlem av Svenska Akademien 1940
* De Nios stora pris 1928

## Fotnoter

## Referanser

 


## Eksterne lenker
* 
* 
*  Pär Lagerkvist-samfundet
*  Nobelprize.org, Nobelpriset i litteratur 1951
*  Böcker om...
Astronomisk enhet

En **astronomisk enhet** (**AE** eller **AU**, engelsk: *Astronomical Unit*) er en lengdeenhet som tilsvarer den omtrentlige middelavstanden mellom jorden og solen. Verdien av en AE er bestemt til 149&nbsp;597&nbsp;870&nbsp;691 meter (omtrent 150 millioner kilometer).

Jordens bane er ikke en sirkel, men en ellipse; opprinnelig var en AE definert som lengden av halvparten av storaksen i en beskrevet jordbane. Den internasjonale astronomiske union (IAU) omdefinerte i 1976 en AE til å være den distansen fra solen som en partikkel med neglisjerbar masse med en omløpstid på 365,2568983 dager (et gaussisk år) ville ha i en uforstyrret sirkulær bane. 

Siden 2012 har enheten vært definert som nøyaktig 149 597 870 700 meter.   

Avstanden mellom jorden og solen er imidlertid ikke konstant. Fordi solen taper masse, blir gravitasjonskraften gradvis svakere, og jorden blir derfor lengre unna, selv om dette ikke er mer enn 1,37 cm per år. Men for Merkur blir dette mer merkbart. Det er derfor foreslått å få en mer nøyaktig definisjon av astronomisk enhet, for eksempel ut fra verdien av solens masse i 2000

## Eksempler
* Pluto er 39,5 AE fra solen.
* Jupiter er 5,2 AE fra solen.
* Middeldiameteren av Betelgeuse er 2,57 AE.
* Månen er 0,0026 AE fra jorden.

Noen omtrentlige omregningsfaktorer:

* 1 AE = 149&nbsp;600&nbsp;000 km = 8,317 lysminutter
* 1 ly (lysår) = 63&nbsp;241 AE

## Se også
*Lysår
*Parsec

## Referanser
Rosj hasjaná

**Rosj hasjaná** eller **rosh hashana** (hebraisk  r&#333;&#353; ha&#353;&#353;&#257;n&#257;) er jødisk nyttår og feires på den 1. og 2. dagen (blant reformjøder og samaritaner kun den 1. dagen) av måneden tisjré &#8212; den sjuende måneden i det jødiske året.

## Eksterne lenker

* Om rosj hasjaná, fra nettsidene til Yad Vashem
Det jødiske året

**Det jødiske året** er et kombinert sol-/måneår &#8212; det vil si at månedene beregnes ut fra månefaser og at justeringer er lagt inn over tid for å sikre overensstemmelse med solåret og årstidene.

Ifølge den jødiske kalenderen, som bygger på den hellige skriften *[[Tanákh|tanákh]],* og begynner ved Jordens skapelse (som teologiske studier fastla til 7. oktober 3761 f. Kr), befinner verden seg nå i år .

På bibelsk tid hadde jødene to forskjellige kalendere, en religiøs kalender og en jordbrukskalender. Begge disse kalenderne hadde samme navn på månedene, men jordbrukskalenderen begynte med måneden *[[tisjri]]/etanim* i stedet.

Opprinnelig brukte jødene jordbrukskalenderen, som begynte på høsten. Men da israelittene gikk ut av Egypt erklærte Gud at måneden *abib* skulle være deres første måned (2. Mos. 12:2; 2. Mos. 13:4). Dermed begynte jødene å bruke den religiøse kalender parallelt med jordbrukskalenderen.

I løpet av fangenskapet i Babylon fikk jødene nye navn på månedene. Når det gjelder navnene på månedene før fangenskapet i Babylon, nevner Bibelen kun fire av disse.

Den jødiske kalenderen. Navn i parentes er navn brukt før Babylon:
#**[[Nisán]] (Abib)**, tilsvarer mars-april
#**[[Ijár]] (Siv)**, tilsvarer april-mai
#**[[Siván]]**, tilsvarer mai-juni
#**[[Tammúz]]**, tilsvarer juni-juli
#**[[Ab]]**, tilsvarer juli-august
#**[[Elúl]]**, tilsvarer august-september
#**[[Tisjré|Tisjri/Tisjré]] (Etanim)**, tilsvarer september-oktober
#**[[Hesjván]] (Bul)**, tilsvarer oktober-november
#**[[Kislév]]**, tilsvarer november-desember
#**[[Tebét]]**, tilsvarer desember-januar
#**[[Sjebát]]**, tilsvarer januar-februar
#**[[Adár]]**, tilsvarer februar-mars
#**''[[VeAdár]]**. eller **Adár II**, kalenderens skuddmåned, tilsvarer mars''

## Referanser
Tisjré

**Tisjré**, **tisjri** eller **tishrei** (akkadisk *tašrītu*, hebraisk  [ti&#353;r&#275;] eller [ti&#353;r&#299;]) er den sjuende måneden i den babylonske og den jødiske kalenderen.

I den babylonske opprinnelsen betyr navnet *begynnelse*, avledet fra šurrû, *begynne*, og angir at måneden begynner andre halvår.

I Mosebøkene er måneden nevnt ved sitt nummer., og ved en anledning i 1. kongebok som "etanim" (1. kongebok 8:2), et navn som stammer fra det fønikiske språket, ettersom det bare nevnes i sammenheng med handelsforbindelser mellom Israels konge Salomo og kongen Hiram av Fønikia. Det antas at det var navnet som ble brukt av de gamle innbyggerne i Kanaan, som kalte månedene sine med terminologi relatert til jordbruk og vær.

Ved fangenskapet i Babylon 586 til 536 f.Kr. adopterte jødene de babylonske månedsnavnene. Navnet Tisjré forkommer ikke i Bibelen, men forekommer i Talmud.

Måneden har alltid 30 dager, og den kan bare starte på en mandag, tirsdag, torsdag eller lørdag i uken. Justeringen med en mulig skuddag blir gjort til måneden Elúl. Vanligvis faller den i september-oktober etter den gregorianske kalenderen.

Jødiske helligdager i måneden tisjré er:
*1.(&ndash;2.) tisjré: Rosj hasjaná eller *jødisk nyttår*.
*10. tisjré: Jom kippúr eller *forsoningsdagen*.
*15.&ndash;21. tisjré: Sukkót eller *løvhyttefesten*.
*22.(&ndash;23.) tisjré: Sjeminí aseret og Simhat Torá

## Referanser
Kumkvat

**Kumkvat** (også skrevet *kumquat*) er frukter fra små trær i slekta *Fortunella* i rutefamilien. Av utseende ligner den en appelsin med oval form, men i motsetning til appelsin sitter det meste av søtsmaken i skallet hos kumkvaten. Slekta *Fortunella* oppfattes av noen som del av sitrusslekten.

## Opprinnelse
Kumkvat stammer opprinnelig fra Øst-Asia, nærmere sagt fra Kina, men dyrkes i dag i subtropiske strøk i det meste av verden. Navnet *kumkvat* kommer fra et kantonesisk ord som betyr "gyllen appelsin".

Frukten ble først dokumentert i Kina på 1100-tallet. I 1846 ble den innført til Europa av Robert Fortune, og ble kort tid senere også innført i Nord-Amerika.

Kumkvat vokser på busker eller korte trær som kan bli fra 2,5 til 4,5 meter høye. Treet/busken har tette grener og kan ofte ha små torner. Det har hvite blomster og kan har som regel fra 80 til 100 frukter per tre/busk.

Kumkvat vokser svært sakte og finnes i to varianter. Den ene er rund med mørkt oransje skall, mens den andre, også kanskje mest kjente, er lysere og mer oval. Fruktkjøttet er delt i fire – fem båter og inneholder vanligvis steiner, og smaken er sursøt og ganske bitter.

Opprinnelig tilhørte kumkvat sitrusslekten, men ble i 1915 overført til slekten *Fortunella*.

## Kumkvat i dagliglivet
### Bruksområde

Kumkvat spises vanligvis rå med skallet på. Skallet beholdes fordi det er der det meste av søtsmaken sitter. Frukten kan også syltes, marineres eller kandiseres. Den er pen og  er velegnet som pynt på desserter og middagsretter.

Skiver av kumkvat kan legges i drinker, eller fryses før man kan bruke dem som isbiter.

### Oppbevaring
Kumkvat har lang holdbarhetstid og oppbevares best ved 8-12&nbsp;°C, men trenger ikke å oppbevares i kjøleskap.

Kumkvat er tilgjengelig hele året. Den bør være fast og ha et skinnende oransje/gult, tett skall når den kjøpes.

### Næringsinnhold
Kumkvat har det samme næringsinnholdet som appelsin, blant annet C-vitamin og kalsium. Kumkvat er likevel sunnere enn appelsinen fordi skallet også spises. Og som i mange andre frukter og grønnsaker sitter mye av næringen i skallet.

## Referanser




## Eksterne lenker
*
Japansk mispel

**Japansk mispel** eller **loquat** (*Eriobotrya japonica*) er et lite tre med spiselige, pæreliknende frukter. Arten tilhører rosefamilien og stammer opprinnelig fra Kina.
Du kan kjøpe frukten i tyrkiske butikker og fruktbutikker rundt april. Sesongen er kort. Frukten er lys orange med en eller to steiner og har dårlig holdbarhet. Umoden frukt smaker bittert, men er den passe moden er den søt og frisk.

## Kilder
* 
* 
* 

## Eksterne lenker
*
Daddelpalme

**Daddelpalme** (*Phoenix dactylifera*) tilhører palmefamilien.

Frukten er egentlig et bær som inneholder ett frø. Dadler dyrkes i tørre strøk av Asia og Nord-Afrika, særlig i oaser. Den er særlig økonomisk viktig i Midtøsten.

Daddelpalmen er et middels stort tre, 15–25 meter høyt, enten med flere stammer fra samme rotsystem eller med enkel stamme. Bladene er 3–5 meter lange. Dadler har vært brukt til mat i Midtøsten i tusenvis av år. De har vært dyrket fra Mesopotamia til forhistoriske Egypt, muligens så tidlig som 4000 f.Kr. Arkeologiske funn tyder på at dadler kan ha vært kultivert øst i Arabia i 6000 f.Kr.

Et 2000 år gammelt daddelfrø fra Masada nær Dødehavet ble i 2008 det eldste frøet i verden som man har fått til å spire. Foreløpige undersøkelser har vist at planten deler omtrent halvparten av DNAet med tre moderne varianter av daddelpalmen, fra Egypt, Irak og Marokko.

## Referanser


## Eksterne lenker
*
Motor

En **motor** er i de fleste tilfeller en innretning som omformer elektrisk energi, termisk energi eller kjemisk energi til bevegelsesenergi.  De første motorene så dagens lys under den industrielle revolusjonen, da dampmaskinen gjorde sitt inntog. I dagens samfunn blir det mer rettet mot bruk av elektriske motorer med tanke på forurensning.

Verdens største motor er Wärtsilä-Sulzer RTA96, en 14 sylinder 2 takts turbo diesel motor. Motoren er designet for å drive Emma Maersk og søsterskipene. Verdens største motor veier 2300 tonn, er 27 meter lang og 13,4 meter høy. Når den gå for fullt, lager motoren 80 millioner watt i energi, og forbruker 13,000 liter diesel i timen.

## Noen motortyper

* Elektrisk motor
* Varmekraftmaskin
** Dampmaskin
** Forbrenningsmotor
*** Bensinmotor
*** Dieselmotor
*** Firetaktsmotor
*** Stempelmotor
*** Totaktsmotor
*** Wankelmotor
** Stirlingmotor
* Turbiner
** Gassturbin
** Kvasiturbin

## Referanser


## Eksterne lenker
* Animasjon av ulike motorers virkemåte:
Stjerneeple

**Stjerneeple** er frukten fra treet *Chrysophyllum cainito* i sapodillefamilien.

Treet er eviggrønt og blir 15–20 m høyt. Frukten er kulerund, 5–10 cm i diameter og grønn til purpurfarget. Den inneholder 3–8 frø som ligger i hvitt, søtt fruktkjøtt. Frukten er delt inn i 8 segmenter som danner et stjerneformet mønster når den deles på tvers.

Arten vokser naturlig i Karibia og Mellom-Amerika. Den er avhengig av et fuktig, tropisk klima og er vanlig dyrket i Sørøst-Asia.

## Galleri

03018jfPandi, Bulacan Roads Schools Landmarksfvf 04.jpg|Tre på Filippinene
Chrysophyllum cainito 20zz.jpg|Stamme
Starr 070906-8589 Chrysophyllum cainito.jpg|Blad
Starr-110310-3039-Chrysophyllum cainito-fruit-Olinda-Maui (25079189515).jpg|Frukt skåret i to


## Litteratur
* 
* 

## Eksterne lenker
*
Carambole

**Carambole** kan være:
*En frukt, se Stjernefrukt
*Et biljardspill, se Carambole (spill)
*Et plateselskap og lydstudio i Oslo, se Carambole (plateselskap)
*En kriminalroman av Håkan Nesser, se Carambole (bok)
*En langfilm basert på Håkan Nessers roman, se Carambole (film)
Stjernefrukt

**Stjernefrukt**, også kalt **carambole**, er frukten fra treet *Averrhoa carambola* i familien Averrhoaceae. 
Frukten har et tverrsnitt som en femtagget stjerne, derav navnet. 
Frukten inneholder en del oksalsyre og anbefales ikke for gravide og de som har hatt nyrestein. 
Frukten av *Averrhoa bilimbi* kalles også stjernefrukt.

## Eksterne lenker
*
Finder

**Finder** er et dataprogram for filnavigering i Mac OS. Finder brukes til å navigere og organisere filer og mapper på Macintosh-maskiner fra Apple. Finder organiserer også skrivebordet.

Finder i Mac OS X er organisert med et sidepanel på venstre side hvor brukeren har rask tilgang til alle stasjoner koblet til Macintosh-maskinen, samt sine favorittmapper.

Organiseringen av Finder ligner på navigasjonssystemet i programmene iTunes og iPhoto. En annen funksjon Finder deler med disse to programmene er et avansert søkesystem som viser aktuelle resultater ettersom søkestrengen skrives inn.

## Versjoner
### Finder 10.3
* Nytt utseende
* real-time søk
* Sidebar
* Zip støtte innebygd

### Finder 10.4

### Finder 10.5
* Nytt utseende, mer likt iTunes. 
* Nye funksjoner Cover Flow og Quick Look
* Bedre integrert med Spotlight

## Se også
* MacWrite. 

## Referanser


## Eksterne lenker
*
ITunes

**iTunes** er en digital multimedieavspiller, mediebibliotek, nettradiospiller, podkastspiller, nettbutikk og synkroniseringsprogram for Apple-produkter og er tilgjengelig på forskjellige plattformer, inklusiv macOS, Apple TV, Microsoft Windows, med flere.

3. juni 2019 kunngjorde Apple at iTunes for macOS kom til å bli utfaset til fordel for tre separate programmer, «Music», «Podcasts» og «TV».

iTunes lar brukeren organisere all sin digitale musikk på ett sted, med mulighet for å opprette spillelister for ulike anledninger. Det er også mulig å brenne CD-er direkte fra iTunes, enten fra spillelister eller ved å markere enkeltsanger.

iTunes støtter lydkomprimeringsmetodene AAC, AIFF, Apple Lossless, MP3 og WAV (støtter i tillegg konvertering av WMA til MP3 i Windows-versjonen).

iTunes støtter også bonjour (tidligere rendezvous), som støtter deling av musikken over lokalnettverket til og fra andre maskiner med iTunes eller annen programvare som benytter Digital Audio Access Protocol (DAAP).

## iTunes Store

I enkelte land (Norge, Sverige, Danmark,  Frankrike, Portugal, Nederland, Sveits, Hellas, Spania, Tyskland, Italia, Luxembourg, USA, Storbritannia, Østerrike, Belgia og Finland) kan iTunes-brukere kjøpe musikk over internett fra Apple igjennom *[[iTunes Store]]*.

## Se også
* Apple Inc.
* QuickTime Player

## Referanser


## Eksterne lenker
* 
*
Traktaten i Berlin

**Traktaten i Berlin** viser vanligvis til den endelige avtalen fra Berlin-kongressen i 1878, men er også brukt til å beskrive den separate freden etter første verdenskrig mellom USA og Tyskland fra 25. august 1921, og avtalen fra 24. april 1926 mellom Tyskland og Sovjetunionen, som lovet hverandre nøytralitet i tilfelle angrep fra en tredjepart.

*Traktaten i Berlin, 1878 
*Traktaten i Berlin, 1921 
*Traktaten i Berlin, 1926
Berlin-kongressen

:*Må ikke forveksles med [[Berlin-konferansen]] 1884-1885*

**Berlin-kongressen** i 1878 ble holdt på initiativ av Otto von Bismarck i Berlin, hvor representanter for stormaktene Tyskland, Østerrike-Ungarn, Frankrike, Italia, Storbritannia, Russland og Det osmanske riket var til stede.

Formålet var å revidere Traktaten fra San Stefano. Kongressen førte til Berlin-traktaten.

Russland hadde manipulert den opprinnelige avtalen etter seieren over Det osmanske rike i Den russisk-tyrkiske krigen 1877-1878, for å skape et svært stort Bulgaria, formelt underlagt Det osmanske rike, men åpenbart under sterk russisk innflytelse. Denne staten hadde tilgang til Egeerhavet og utgjorde en stor del av Makedonia. De andre stormaktene, særlig Storbritannia, kunne ikke akseptere dette.
## Eksterne lenker
* Burkhard Asmuss: ''Der Berliner Kongress 1878.'' Deutsches Historisches Museum besøkt 18. oktober 2015
Traktaten i Berlin, 1878

**Traktaten i Berlin** i 1878 var den endelige avtalen fra kongressen i Berlin (13. juni-13. juli 1878), holdt på initiativ fra Otto von Bismarck, hvor stormaktene Tyskland, Østerrike-Ungarn, Storbritannia, Frankrike, Italia, Russland og Det osmanske riket reviderte traktaten fra San Stefano, signert 3. mars samme år.

Avtalen anerkjente uavhengigheten til fyrstedømmene Romania, Serbia og Montenegro. Det nordlige Bulgaria ble et autonomt fyrstedømme under formell osmansk overhøyhet, mens søndre del, Øst-Rumelia, forble en osmansk provins med mer begrenset autonomi, som et mottrekk mot russiske planer for et «stor-Bulgaria». Den osmanske provinsen Bosnia-Hercegovina og det tidligere Novi Pazar-*Sandsjak* (militærdistrikt) ble plassert under østerriksk-ungarsk okkupasjon, selv om begge områder formelt forble deler av Det osmanske riket.

De tre nye uavhengige statene erklærte seg deretter som kongeriker (Romania i 1881, Serbia i 1882 og Montenegro i 1910), mens Bulgaria krevet full uavhengighet i 1908 etter å ha blitt forent med Øst-Rumelia i 1885. Østerrike-Ungarn annekterte Bosnia-Hercegovina (som kondominium) i 1908, noe som førte til en stor europeisk krise.

## Litteratur
* Anderson, M.S. *The Eastern Question, 1774–1923: A Study in International Relations* (1966) online  
* 
* Langer, William L. *European Alliances and Alignments: 1871-1890* (1950) pp 151–70. Online
* 
* , Focus on the aftermath.
* Munro, Henry F. *The Berlin congress* (1918) online free, 41pp of text, 600 pp of documents
* Stavrianos, Leften Stavros. *The Balkans since 1453* (1958).
* 
*
Stefan George

**Stefan George** (født 12. juli 1868, død 4. desember 1933) var en tysk dikter og forfatter. Han ble født i Büdesheim ved Bingen am Rhein, som sønn av en vinhandler, og døde i Minusio ved Locarno.

## Liv og virke
Georges poesi var karakterisert av en aristokratisk og fjern ethos; hans vers var formelle i stil, lyriske i tone og ofte mystiske i språk, inspirert av klassiske greske diktformer, som opprør mot datidens realisme i tysk litteratur. George mente at poesiens formål var distanse fra verden, og var en sterk tilhenger av kunst for kunstens skyld. Hans diktning hadde mange forbindelser til den franske symbolisme-bevegelsen, og han var også inspirert av Nietzsche.

Georges diktning ble lagt merke til fra 1890-årene, og han grunnla et tidsskrift kalt *Blätter für die Kunst*. Rundt dette tidsskriftet oppstod en litterær krets, George-kretsen, som inkluderte den store østerrikske dikter Hugo von Hofmannsthal og blant annet også Claus von Stauffenberg. Også Franz Kafka skal ha blitt påvirket av Stefan George. En annen person i kretsen var Friedrich Gundolf.

George var en viktig bro mellom det 19. århundre og tysk modernisme, selv om han var en sterk kritiker av den daværende moderniteten.

Hans diktning la vekt på selvoppofrelse, heroisme og makt. Han ble en populær dikter i høyreorienterte kretser, og er av noen blitt ansett som en proto-fascist. Selv emigrerte han fra Tyskland, og flyttet til Sveits da nazistene kom til makten, i protest mot at de tok hans diktning til inntekt for deres politikk.

Hans best kjente diktsamling var kalt *Algabal*, en referanse til den romerske keiser Elagabalus. George var også en viktig oversetter; han oversatte Dante, Shakespeare og Baudelaire til tysk.

George skal ha vært homofil.

## Utvalgte verker
* *Hymnen* (1890)
* *Pilgerfahrten* (1891)
* *[[Algabal]]* (1892)
* *Das Jahr der Seele* (1897)
* *Der Teppich des Lebens und die Lieder von Traum und Tod* (1900)
* *Die Fibel* (1901)
* *Tage und Taten* (1903)
* *Der siebente Ring* (1907)
* *Der Stern des Bundes* (1914)
* *Der Krieg* (1917)
* *Drei Gesaenge: An die Toten, Der Dichter in Zeiten der Wirren, Einem jungen Führer im ersten Weltkrieg* (1921)
* *Das neue Reich* (1928)

## Referanser


## Eksterne lenker
* 
* Linksammlung
* STEFAN-GEORGE-GESELLSCHAFT E.V. Bingen
* Der George-Kreis
Baden

**Baden** er et område og en tidligere stat i den sydvestlige delen av det nåværende Tyskland, og utgjør grovt sett den vestlige delen av den nåværende delstaten Baden-Württemberg. Markgrevene av Baden var en gammel fyrsteslekt med navn etter borgen Hohenbaden i Baden-Baden. I løpet av middelalderen og de senere århundrene skaffet de seg et territorium mellom Schwarzwald og Rhinen og delte seg i flere linjer, som ble samlet til ett markgrevskap i 1771.

## Napoleon
I forbindelse med oppløsningen av det hellige tysk-romerske riket i 1806 opphøyde Napoleon Baden til et storhertugdømme og Baden fikk tildelt så mange nye territorier at arealet femdoblet seg. Baden var deretter en suveren stat, og etter revolusjonen i 1848 også en av de aller mest liberale blant de tyske statene.

## Det tyske keiserrike
I 1871 ble Baden ett av forbundslandene i det nye tyske keiserriket og grenset dengang til rikslandet Elsass-Lothringen, kongeriket Bayern, storhertugdømmet Hessen (Hessen-Darmstadt),  kongeriket Württemberg, kongeriket Preussen (Hohenzollern) og Sveits. Hovedstad var Karlsruhe.

## Det 20. århundre
I 1918 ble Baden republikk. I 1952 ble Baden slått sammen med Württemberg-Baden og Württemberg-Hohenzollern og dannet den nye staten Baden-Württemberg.

## Annet
* Baden er i dag et kulturelt begrep og særlig Syd-Baden er kjent for sitt milde klima og gode viner. Den gamle stammesbetegnelsen ''alemannisk'' brukes ofte både som betegnelse for den badiske dialekten og om badiske særegenheter generelt.
* Sverige-Norges siste felles kronprinsesse, Viktoria, var en badisk prinsesse.
* Badische Staatseisenbahnen bygget jernbanen fra Mannheim til Basel. Fra tanken oppsto i 1835 gikk det 20 år før var linja ferdig frem til Basel.
## Referanser
Heidi

**Heidi** har flere betydninger:

* Heidi (navn), kvinnenavn
* ''Heidi'' (bok), fra 1880 av Johanna Spyri
** *Heidi får bruk for det hun har lært*, bok fra 1881 av Johanna Spyri
* ''Heidi'' (1920), amerikansk kortfilm basert på bøkene om Heidi
* ''Heidi'' (1937), amerikansk film basert på bøkene om Heidi
* ''Heidi'' (1952), sveitsisk film basert på bøkene om Heidi
** *[[Heidi og Peter]]*,  film fra 1955 basert på bøkene om Heidi, oppfølger til filmen fra 1952
* ''Heidi'' (1953), britisk film basert på bøkene om Heidi
* ''Heidi'' (1965), østerriksk film basert på bøkene om Heidi
* ''Heidi'' (1968), amerikansk film basert på bøkene om Heidi
* ''Heidi'' (1974), japansk animert TV-serie basert på bøkene om Heidi
* ''Heidi'' (1978), tysk-sveitsisk TV-serie basert på bøkene om Heidi
* *[[Heidi, Heida 1]]*, tysk erotisk film fra 1991 satt til alpemiljøet
** *[[Heidi 2]]*, tysk erotisk film fra 1992, oppfølger til *Heidi, Heida 1*
** *[[Heidi 3]]*, tysk erotisk film fra 1992, oppfølger til *Heidi, Heida 1*
* ''Heidi'' (1993), amerikansk TV-serie basert på bøkene om Heidi
* ''Heidi'' (1995), japansk animasjonsfilm basert på bøkene om Heidi
* ''Heidi'' (2001), sveitsisk-tysk-fransk film basert på bøkene om Heidi
* ''Heidi'' (2005 film), britisk film basert på bøkene om Heidi
* ''Heidi'' (2005 animasjonsfilm), tysk animasjonsfilm basert på bøkene om Heidi
* ''Heidi'' (2015 film), amerikansk film basert på bøkene om Heidi
* ''Heidi'' (2015 TV-serie), fransk-østerriksk-tysk-belgisk animasjonsserie basert på bøkene om Heidi
Laviken Rock- og RusleClub

**Laviken Rock- og RusleClub** ble dannet da Bjørn Tore Hals og Steinar Gismerøy Olafsen tok seg en rusletur rundt i gatene i Namsos i julen 1998. Konseptet til klubben er slik de beskriver det selv *"Konseptet skulle være at ungdommen står på scenen og spiller gammal musikk for oss gamlingene."* Unge lokale musikere stiller opp gratis og spiller rock fra den gang klubbens medlemmer var unge. Overskuddet fra arrangementet går til et lokalt tiltak som har med ungdom og rock å gjøre. Dette konseptet har hatt stor suksess, antagelig fordi det er en vinn/vinn-situasjon for alle parter. De gamle får mimret litt, de unge musikerne får prøvd seg på scenen, publikum får en fin kveld, og lokale ungdommer får økonomisk støtte.

I starten arrangerte klubben slike konserter to ganger i året, men etter 2001, da Namsos rockfestival ble startet og klubbens medlemmer har fått annet å sysle med på vårparten, har man gått ned til å nøye seg med bare en hvert år.

## Arrangementer
*Vår 1999: *[[Bob Dylan]]-aften*
*Høst 1999: *[[Neil Young]]-aften*
*Vår 2000: *Women in Rock*
*Høst 2000: *British Rock*
*Vår 2001: *[[Tom Waits]]-aften*
*Høst 2001: *[[The Beatles|Beatles]]-aften*
*Vår 2002: *[[Rolling Stones]]-aften*
*Høst 2002: *[[Leonard Cohen]]-aften*
*2003: *Dead Rock-Heroes tribute*
*2004: *--*Avlyst på grunn av uforutsette hendelser*--*
*2005: *Skandinavisk Rock fra 60- 70- og 80-årene*
*2007: *Behind the music*
*2011: *[[Bob Dylan]] 70 års bursdagsfest. (Arrangert i samarbeid med [[Namdal Musikerlag]] og ungdomsklubben Lagre i [[Namsos]]*
*2012: *[[Rolling Stones]] 50 år - En hyllestkonsert. (Arrangert i samarbeid med [[Namdal Musikerlag]] og ungdomsklubben Lagre i [[Namsos]]*
*2015: Konsert med Dylantolkeren Kim Eikenes på Ullvaren Kulturkafe, Namsoos

## Eksterne lenker
* RusleRock.no
Slaget ved Fraustadt

**Slaget ved Fraustadt** under den store nordiske krig fant sted  ved Fraustadt (nå: Wschowa) i Polen like ved grensen til Schlesien. Slaget ble utkjempet mellom svenske styrker under ledelse av general Carl Gustaf Rehnskiöld og saksiske styrker under ledelse av grev von der Schulenburg. En russisk hjelpetropp på 6400 mann bistod de saksiske styrkene.

General Rehnskiöld gjennomførte en knipetangsmanøver og vant en overlegen seier. Følgen av slaget ble at August II gjennom freden i Altranstädt mistet sin innflytelse i Polen og at den svenskvennlige Stanisław Leszczyński overtok embetet som polsk regent.

## Referanser


## Eksterne lenker
Lothar de Maizière

**Lothar de Maizière** (født 1940) er en tysk kristeligdemokratisk politiker, som var DDRs siste og eneste demokratisk utpekte statsminister og etter den tyske gjenforeningen føderal minister for særlige oppgaver i Helmut Kohls regjering.

## Bakgrunn og utdannelse

Lothar de Maizière tilhører en adelig fransk hugenottisk familie som kom til Preussen i det 17. århundre. Han er sønn av advokaten Clement de Maizière, og nevø av generalen Ulrich de Maizière, som var vesttysk forsvarssjef. Hans fetter Thomas de Maizière satt i Angela Merkels regjering. Lothar de Maizière er gift og har tre døtre.

Etter å ha tatt Abitur i 1958 studerte han fra 1959 til 1965 bratsj ved musikkhøyskolen i Øst-Berlin, og virket frem til 1975 som bratsjist i flere orkestre. På grunn av en nerveskade i armen som vanskeliggjorde hans virke som musiker studerte han fra 1969 til 1975 samtidig jus ved Humboldt-universitetet, og fikk i 1975 advokatbevilling. Fra 1987 var han nestleder for advokatkollegiet i Øst-Berlin under Gregor Gysi. Han hadde samtidig møterett for DDRs høyesterett i saker som gjaldt militær strafferett. Som advokat representerte han hovedsakelig ungdommer som ble forfulgt fordi de nektet å gjøre militærtjeneste for kommunistene eller deltok i pasifistiske aktiviteter.

## Politisk karrière

Maizière ble allerede i 1956 medlem av CDU i DDR, et av de såkalte «blokkpartiene», dvs. et parti uten virkelig makt og uten mulighet til å føre noen annen politikk enn det herskende kommunistpartiet. Hans far var også et ledende medlem av CDU i DDR. 

Mellom 1986 og 1990 var han visepreses for den protestantiske kirkesynoden i DDR.

Etter murens fall ble Lothar de Maizière i slutten av november 1989 valgt til formann for CDU i DDR, og kort etter utnevnt til minister for kirkespørsmål og viseformann for ministerrådet (visestatsminister) i Hans Modrows regjering i DDR.

Etter det første og siste frie valget til Folkekammeret (parlamentet), hvor koalisjonen *[[Allianz für Deutschland]]* som hans parti deltok i vant en stor seier, ble han 12. april 1990 valgt til DDRs første og siste demokratiske formann for ministerrådet (statsminister). Da han stilte til valg som toppkandidat for *Allianz für Deutschland* var han forholdsvis ukjent, og den store valgseieren skyldtes hovedsakelig DDR-befolkningens forventninger om tysk gjenforening og D-marken, og ikke minst den personlige populariteten til Helmut Kohl, som støttet Maizières valgkamp.

Angela Merkel startet sin politiske karrière som regjeringstalskvinne for Maizière. Fra august var Maizière også DDRs utenriksminister.

På dagen for gjenforeningen, den 3. oktober 1990, ble Maizière utnevnt til minister uten portefølje i Helmut Kohls føderale regjering. På grunn av påstander om samarbeid med Stasi gikk han av allerede 17. desember 1990. Maizière var medlem av Forbundsdagen fra gjenforeningen til 15. oktober 1991.

Han er nå formann for Stiftung Denkmalschutz Berlin. Fra 1996 har han arbeidet som advokat i Berlin.

## Referanser


## Eksterne lenker
*
Thomas Klestil

**Thomas Klestil** (født 4. november 1932 i Wien, død 6. juli 2004 samme sted) var en østerriksk diplomat og politiker fra det konservative partiet. Han ble valgt til president i 1992, og gjenvalgt i 1998. Han døde to dager før hans siste presidentperiode skulle gå ut den 8. juli 2004, og ble etterfulgt av Heinz Fischer.

## Liv og virke
### Bakgrunn
Han ble født i Wien som yngste av fem barn til en sporveisbetjent og en garterske i arbeiderbydelen Erdberg. Sammen med skolegameraten Joe Zawinul gikk han på GRG 3 Hagenmüllergasse i dritten Bezirk i Wien, tok matura i Bundesrealgymnasium i elften Wiener Gemeindebezirk og studerte deretter ved Hochschule für Welthandel. I studietiden ble han medlem av den katolske studentgruppen K.A.V. Bajuvaria Wien og trådte inn i Österreichische Volkspartei (ÖVP). 

Han tok doktorgraden i økonomi i 1957. 

Han trådte så inn i statstjenesten, og arbeidet blant annet i OECD. Han ble Østerrikes FN-ambassadør fra 1978 til 1982, og var deretter ambassadør til USA frem til 1987.

### President
Etter å ha blitt nominert av det konservative Østerrikske Folkepartiet (ÖVP), etterfulgte han Kurt Waldheim som president den 8. juli 1992. Imidlertid økte motsetningene mellom Klestil og hans eget parti, særlig senere kansler Wolfgang Schüssel. Klestil hadde under valgkampen lovet å være en aktiv president, og kritiserte stadig den konservative regjeringen som var utgått fra hans eget parti og Jörg Haiders Østerrikske Frihetsparti (FPÖ).

Klestil mottok i 1998 Den hvite ørns orden fra Polens president.

Thomas Klestil, som hadde tre voksne barn fra sitt første ekteskap, skilte seg fra sin kone gjennom mange år kort etter at han ble valgt til president, og giftet seg på nytt i 1998 med sin kollega Margot Klestil-Löffler.

Thomas Klestil hadde lidd av lungeproblemer siden 1996. Han ble innlagt på sykehus etter å ha hatt en hjertestans 6. juli 2004, og døde aftenen dagen etter.

## Referanser


## Eksterne lenker
* Offisiell side for Østerrikes president
* Biografi
Vulva

**Vulva** er de ytre kjønnsorganer til et individ av hunkjønn. I dagligtale brukes ordet «vagina» ofte upresist for å referere til vulva eller de kvinnelige kjønnsorganer generelt. Derimot er vagina en bestemt indre struktur, skjeden, og vulva kun de ytre kjønnsorganene.

## Lingvistikk
### Etymologi
Ordet «vulva» kommer fra det middelalderlatinske *volva* eller *vulva*, «skjød, kvinnelig kjønnsorgan», derifra sannsynligvis fra latin, *volvere*, «å rulle». Fra sanskrit kommer det lignende *ulva*, «skjød».

En alternativ betegnelse, også fra latin, er **genitalia feminina externa**, de ytre kvinnelige kjønnsorganer.

## Struktur
Hos mennesker består vulva av følgende:
* Venusberget
* Kjønnslepper, bestående av store ytre (*labia majora*) og små indre (*labia minora*).
* Klitoris og klitorisforhud
* Urinrørets åpning
* Vaginaens åpning
* Jomfruhinnen/skjedekransen
* Bartholinske kjertler som fukter vagina ved seksuell aktivitet
* Mellomkjøttet (perineum) området mellom vagina og anus

## Se også
* Fitte

## Referanser


## Litteratur
* Nina Brochmann og Ellen Støkken Dahl *Gleden med skjeden* Aschehoug 2017 ISBN 9788203296741

## Eksterne lenker
* «Sigrid har vestibulitt» (07. mai 2015) Nrk Radio
*www.vulva.no
Hans Olav Brendberg

**Hans Olav Brendberg** (født 1969) er en norsk lærer, oversetter, skribent og nynorskforkjemper. Han er tidligere leder av Norsk målungdom (1989–1990) og styremedlem i Noregs Mållag, og har tidligere vært aktiv i RV og AKP i en årrekke. Han var også den siste landsmøtevalgte lederen i Noregs Kommunistiske Studentforbund.

## Dokumentar
Brendberg og kona Line flyttet til Sørburøy, en øy med 30 fastboende på Trøndelagskysten, på midten av 2000-tallet, der ekteparet driver den lokale skolen, Sørburøy skole. Familien Brendberg ble portrettert i NRKs dokumentar *[[Kaia og Sigvart på øya]]* fra 2012.

## Utmelding fra AKP og RV
I 2004 meldte han seg ut av AKP og RV etter at de satte i verk eksklusjonsprosesser mot ham. Bakgrunnen var blant annet at han i debattfora hadde publisert innhold som etter begrunnelsen fra arbeidsutvalget i RV «helt klart er anti-semittisk og rasistisk» og at han hadde oversatt en bok av Israel Shamir, *Blomar frå Galilea*, utgitt på Samlaget i 2002. Prosessen bidro til en hel del uro i begge partiene, og en del til dels fremtredende RV-medlemmer og -sympatisører lanserte et offentlig opprop for å få RV-ledelsen til å stanse prosessen.

## Bibliografi
* *Blomar frå Galilea; essay frå kanten av avgrunnen* av Israel Shamir, oversettelse til nynorsk, Samlaget 2002, ISBN 82-521-6111-1

## Referanser


## Eksterne lenker
*  «Jødedom og sionisme», artikkel av Brendberg i AKP-arkivet
Løp, Lola, løp!

***Løp, Lola, løp!*** (originaltittel: *Lola rennt*) er en tysk thriller fra 1998 av regissøren Tom Tykwer, med Franka Potente i hovedrollen.

## Handling

Filmen, som foregår i Berlin, er sentrert rundt «Lolas» forsøk på å skaffe 100 000 tyske mark på tyve minutter for å redde kjæresten «Mannis» liv. Pengene tilhører kriminelle, som han har glemt igjen på T-banen i et hodeløst øyeblikk. Han ringer «Lola», og spør om hun kan hjelpe. Faren hennes er bankdirektør. «Lola» løper rundt i Berlin for å nå farens bank, og få pengene av ham. Når planen ikke lykkes, raner hun og «Manni» en butikk, og «Lola» blir skutt av en politimann.

Mens hun dør, starter filmen tilsynelatende på nytt, den hopper tilbake til der hun snakket med «Manni» i telefonen, og igjen prøver hun å få pengene fra faren. Imidlertid skjer en liten handling annerledes i begynnelsen, og resultatet blir fullstendig forskjellig. Hun kommer inn på farens kontor idet han og hans kollega krangler om deres forhold. Hun går derifra, men nede i resepsjonen tar hun pistolen fra vakten og ender opp med å rane faren. Hun bringer pengene til «Manni», men da han passerer gaten blir han kjørt ned av en ambulanse.

Filmen starter en tredje gang. Hun kommer frem til farens bank bare for å se ham kjøre vekk. Hun løper da gjennom byen og ber om hjelp fra djevelen. Hun kommer til et kasino og vinner pengene, men når hun treffer «Manni» har han i mellomtiden fått dem tilbake fra den hjemløse mannen som stjal dem fra ham, og situasjonen er under kontroll. Filmen ender når «Manni» spør «Lola» hva som er i bagen hennes.

Gjennom hele filmen dumper «Lola» hele tiden inn i folk, snakker til dem, eller passerer dem, og livene deres blir fullstendig endret som et åpenbart resultat (i et scenario vinner en kvinne lotteriet og blir rik, i et annet forblir kvinnen fattig og barnet hennes tas fra henne av sosialarbeidere). Det er i stor grad en film om konsekvenser og samhandling, og den ser ut til å benekte eksistensen av skjebne, eller å definere skjebne som noe tenkbart, som gjennom hver enkelt beslutning et menneske foretar kan endres.

## Rolleliste

## Referanser


## Eksterne lenker
*
Anatomi

**Anatomi** (*fra gresk: ανατομή, anatomē, «å skjære opp»*) er læren om oppbygningen av levende organismers, inkludert menneskers, dyrs og planters, kropper og strukturer. En person med spesialkunnskaper innen anatomi kalles en **anatom**.

## Historie
Anatomien har dype historiske røtter. I antikken var **[[Galen]]** (ca. 130–200 e.Kr.) den dominerende autoriteten. Hans arbeider, som var basert på disseksjon av dyr, ble ansett som ufeilbare i over tusen år.

En av de viktigste milepælene i anatomien kom med renessansen. **[[Leonardo da Vinci]]** (1452–1519) var en pioner som laget en rekke nøyaktige og detaljerte anatomiske tegninger basert på disseksjon av menneskelik. Hans arbeid representerte en vitenskapelig tilnærming som var langt forut for sin tid. Den uomtvistelige **"grunnleggeren av den moderne anatomien"** regnes likevel for å være **[[Andreas Vesalius]]** (1514–1564). I 1543 publiserte han det banebrytende verket *[[De humani corporis fabrica]]* ("Om kroppens strukturer"), som korrigerte mange av Galenos' feil og baserte seg på direkte observasjon av menneskekroppen. Vesalius' verk markerte overgangen til en mer empirisk og vitenskapelig tilnærming til faget.

## Ulike anatomier
* Menneskets anatomi
* Hundens anatomi

## Se også
* Anatomiske retningsbeskrivelser
* Morfologi
* Fysiologi
* Legeme

## Referanser


## Litteratur
* Budowick, Bjålie, Rolstad, Toverud *Anatomisk atlas* Universitetsforlaget 1992 (1.utg), 
* 
* 

## Eksterne lenker
* 

* Zygote's 3D Anatomy interaktiv medisinsk simulator med 3D visning av menneskets anatomi
Volker Schlöndorff

**Volker Schlöndorff** (født 31. mars 1939 i Wiesbaden) er en tysk regissør, filmprodusent og dreiebokforfatter. Han var en framtredende bidragsyter til den nye tyske filmen i Vest-Tyskland på 1960- og 1970-tallet. I 1979 vant han Oscar og gullpalmen i Cannes for sin filmatisering av Günter Grass' Danzig-roman *[[Blikktrommen]]*. Fra 1971 til 1991 var han gift med den tyske filmskaperen Margarethe von Trotta.

Han har også produsert tallrike dokumentarfilmer og var formann for UFA-studioet i Babelsberg.

I 2000 fikk han den renommerte tyske fjernynssprisen Goldene Kamera. Han har mottatt Den bayerske fortjenstorden. I 2008 ble han tildelt Brandenburgs fortjenstorden.
## Filmografi
* 1966: *[[Den unge Törless]]* (1966) (også dreiebok)
* 1967: *[[Ungdom uten nåde]]*
* 1969: *[[Rebellen]] *
* 1970: *[[Baal (1970)|Baal]] *
* 1971: *[[Der plötzliche Reichtum der armen Leute von Kombach|De fattige i Kombachs plutselige rikdom]]*
* 1972: *[[Die Moral der Ruth Halbfass]]*
* 1972: *Strohfeuer*
* 1974: *Übernachtung in Tirol*
* 1975: *[[Katharina Blums tapte ære]]* 
* 1976: *[[Nådeskuddet]]*
* 1978: *[[Deutschland im Herbst]]*
* 1979: *[[Blikktrommen (film)|Blikktrommen]]* (også dreiebok)
* 1980: *Der Kandidat* (Dokumentarfilm)
* 1981: *[[Die Fälschung (Film)|Forfalskningen]]* 
* 1982: *Krieg und Frieden* (Dokumentarfilm)
* 1984: *Swanns kjærlighet* 
* 1985: *[[Tod eines Handlungsreisenden (Film)|En handelsreisendes død]]* 
* 1987: *Det endelige oppgjøret*
* 1990: *[[Die Geschichte der Dienerin|En tjenesterinnes beretninger]]* 
* 1991: *[[Homo Faber (Film)|Innhentet av fortiden]]*
* 1996: *Alvekongen* (også dreiebok)
* 1998: *[[Palmetto – Dumme sterben nicht aus|Palmetto]]*
* 2000: *[[Stillheten etter skuddet]]* (også dreiebok)
* 2002: *[[Ten Minutes Older]]* (en sekvens)
* 2004: *[[Der neunte Tag]]*
* 2007: *[[Strajk – Die Heldin von Danzig]]*
* 2007: *[[Ulzhan – Das vergessene Licht|Ulzhan]]*
* 2014: *Mannen som reddet Paris*

## Referanser


## Eksterne lenker
* 
*
Babelsberg

**Babelsberg** er den største bydelen i Potsdam, og er kjent som et film- og mediesenter.  Filmstudioet Babelsberg ligger her, det samme gjør blant annet Hochschule für Film und Fernsehen Potsdam og hovedkvarteret til Rundfunk Berlin-Brandenburg (RBB).

Hasso-Plattner-instituttet for softwaresystemteknikk som er en avdeling ved Universitetet i Potsdam har sine lokaler her. 

Babelsberg er også kjent for parken og slottet Babelsberg, og villaområdet Neubabelsberg, utbygget fra omkring 1900.

## Eksterne lenker
*
Lokøyna

**Lokøyna** er en øy vest for Bergen i Vestland fylke.  Lokøy ligger vest for øyen Sotra, og tilhører Øygarden kommune (tidligere Fjell kommune). Lokøyna ligger sør for Algrøyna og nord for Hissøyna. Den har forbindelse med blant annet Langøyna med bro på fylkesvei 5238. 

Gårsdnavnet er kjent fra 1500-tallet blant annet som Loko, Lokø og Locken. Skriftlige kilder nevner stedet i 1519 i forbindelse at Gunnar i Lokø betalte skatt. Det er ikke gjort arkeologisk funn fra forhistorisk tid og det er usikkert hvor lenge øyen har vært bebodd. Navnet er trolig svært gammelt og kan opprinnelig ha vært Loka etter et dialektord for fiskekasse. Ved utgangen av middelalderen var det biskopen i Bergen som eide øyen og senere var eiendommen på handel og ble delt opp. På 1700-tallet var blant andre kjøpmann Hans Krohn i Bergen eier av halve øyen. Lokøyna var på 1700-tall et av få handelssteder i Fjell og der hadde priviligerte kjøpmenn i Bergen såkalte kremmerleier. I 1801 var det 39 fastboende, rundt 1900 lå folketallet rundt 150. I 1982 var det 40 fastboende og senere har folketallet vokst noe. I 1939 var 19 små gårder i drift. Beitene på øyen og tilliggende holmer ble brukt også vinteren. Fiske var tidligere viktig i mellomkrigstiden var det 13 registrerte fiskebåter i drift. Tidligere var bebyggelsen konsentrert på den sørlige delen av øyen, senere har bebyggelsen spredt seg noe. Høyeste punkt er Storafjellet på 68 meter over havet. På 1800-tallet ble det igangsatt steinbrudd med utvinning av feltspat. 

Litt lenger nord i Øygarden er det en mindre ubebodd øy med samme navn. 

## Se også
* Syltøyna
* Langøyna
## Referanser


## Eksterne lenker
* Flyfoto Lokøy 1961 
* Flyfoto Lokøy 1968
Eikefjord

**Eikefjord**  er et bygdelag og tidligere kommune i Kinn kommune i Vestland. 

Sentralt i bygden er Eikefjord kirke, som ble oppført i 1812 og ombygd i 1874 til korskirke. Den har 350 sitteplasser, og er derved av de større kirkene på bygden i Sunnfjord.

27. april 2016 ble den nye skolen åpnet.

## Eikefjord kommune 1923 - 1964
Eikefjord ble 1. januar 1923 skilt ut fra Kinn som egen kommune. 1. januar 1964 ble den slått sammen med Kinn, Bru og Florø til Flora kommune.  

## Referanser


## Eksterne lenker
* Eikefjord.net
Jim Davis

**Jim Davis** (født 28. juli 1945) er en amerikansk serieskaper. Han er mest kjent for å ha skapt tegneserien Pusur (engelsk *Garfield*).

Jim Davis ble født i Marion i Indiana og vokste opp på en gård ved Fairmont – omgitt av minst 25 katter. Fra 1969 assisterte han Tom Ryan på stripeserien Tumbleweed hvor han tegnet bakgrunner, rammer og bobler. Han prøvde også å lage en humorstripe om insekter. Han har fått en stjerne på Hollywood Walk of Fame.

Gikk på Ball State University

## Priser (Utvalg)
* 1989: Reuben Award

## Referanser


## Eksterne lenker
* 
*
Kjønnsorgan

**Kjønnsorganer** er de deler av en organisme som inngår i forplantning. De er spesialiserte organer eller organsystemer for kjønnet formering. Både planter og dyr kan ha spesialiserte forplantningsorganer. Et annet ord er *genitalia* som et fellesnavn for mannlige og kvinnelige ytre forplantningsorganer for alle pattedyrartene. For menneskene som sosialt vesen har de fleste kulturer hatt sterke restriksjoner mot å vise disse fram offentlig. Unntak finnes, blant annet i Afrika.

I dyreverdenen for øvrig varierer det sterkt. Hvalene viser trolig ikke genitalia utenom paringssesongen, mens en del apearter har sterkt avvikende farge spesielt rundt hunnenes genitalia.

## Dyrs kjønnsorganer
Hos dyr er disse organene oftest utformet ulikt hos hanner og hunner, ofte slik at overføring av spermier fra hannen til hunnen skjer ved at hannens reproduksjonsorgan føres inn i hunnens reproduksjonsorgan, hvoretter spermiene deponeres inne i hunnen. De fleste dyr som har indre befruktning, har ytre kjønnsorganer, men ikke alle; hos majoriteten av fugler skjer forplantningen ved at spermier overføres fra hannens kloakkåpning til hunnens kloakkåpning.

## Pattedyrs kjønnsorganer
Forplantningsorganer består hos hunner av pattedyr av tre hoveddeler: 1) eggstokker (ovarier) som danner egg, 2) livmor (uterus) der fosterutviklingen foregår og 3) skjede (vagina) som er et mottaksapparat for spermier. Hos hanner av pattedyr består forplantningsorganene oftest hovedsakelig av 1) to testikler som produserer spermier, 2) prostata som produserer sædvæske og 3) penis som fungerer som leveringsapparat for spermier.

Kjønnsorganene brukes også til urinering. Hos hannindivider tjener åpningen på penis til både sæduttømming og urinering, mens hunnindivider har en særskilt urinåpning som befinner seg mellom klitoris og vagina.

## Menneskelige kjønnsorganer
* Hos mannen: penis (inkludert forhuden), testiklene, prostataen, sædlederne, sædblærene
* Hos kvinnen: vulva (først og fremst klitoris), kjønnsleppene, vagina, egglederne, eggstokk, livmor

## Kjønnsorganer hos insekter
Hos insekter heter hannens forplantningsorgan aedeagus.

## Se også
* Forplantningssystem

## Referanser


## Eksterne lenker
* 
* VG.no januar 2023: ''Her ser du kvinnens underliv'' (3D-modell av ytre og indre kjønnsorganer hos kvinner, med forklaringer på flere språk)
Tom Tykwer

**Tom Tykwer** (født 23. mai 1965 i Wuppertal) er en tysk filmregissør, komponist og produsent.

## Filmografi ( i utvalg)
### Regi
* : *[[The International]]*
* : *Parfymen*
* : «10. arrondissement (Faubourg Saint-Denis)» i *[[Paris, je t'aime]]* – (kortfilm – première på Berlinalen 2004)
* : *[[Heaven (film)|Heaven]]* 
* : *[[Krigeren og keiserinnen]]*
* : *[[Løp, Lola, løp!]]* (orig. *Lola rennt*)
* : *[[Winterschläfer]]*
* : *[[Die tödliche Maria]]*
* : Epilog (kortfilm)
* : Because (kortfilm)

### Manus
* 1993: *Die tödliche Maria* (med Christiane Voss)
* 1997: *Winterschläfer* (med Anne-Françoise Pyszora)
* 1997: *Das Leben ist eine Baustelle* (med Wolfgang Becker)
* 1998: *Løp, Lola, løp!*
* 2000: *Krigeren og keiserinnen*
* 2004: *True* (Kortfilm)
* 2006: *Parfymen* (med Andrew Birkin og Bernd Eichinger, basert på Patrick Süskinds roman)
* 2010: *Drei*
* 2012: *[[Cloud Atlas]]* (med Wachowski-søsknene)
* 2016: *(A Hologram for the King)*
* siden 2017: *[[Babylon Berlin]]* (Tv-serie, med Achim von Borries og Hendrik Handloegten)

## Referanser


## Eksterne lenker
* 
* 
* Dasfilmarchiv 
* Tykwer, Regiecut